钦定古今图书集成/明伦汇编/氏族典/第173卷 > 《廖用贤尚友录》 > 钱铧
## 钦定古今图书集成/明伦汇编/氏族典/第173卷 > 《廖用贤尚友录》 > 钱铧

按《十国春秋》，铧字辅轩。英显王有五子，长武肃王，次
锜，次镖，次铎，次即铧也。生而有文，在手曰“王’。及长渐
灭。性多艺，善绘画，尤精音律。承制，累授温、明二州刺
史、检校太尉，奏迁恩州防御使。文穆王时，除两浙行
军司马，寻改本州团练使、顺化军节度使，封楚国公。
开运二年卒，年五十五，谥忠简。